অনলাইনে ঈদের সদাই | BreakingNews.com.bd
English
ঢাকা, রবিবার, ০৩ সেপ্টেম্বর ২০১৭, ০২:৪২ পূর্বাহ্ন (
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
দুর্ঘটনা
জেলার খবর
শিরোনাম:
ঈদের দিনেও ডিউটি, মুখের হাসিতে অপূর্ণতা
‘আমগো ইদ মানে মাইনষের কাছ থেকে গোস্ত নেওয়া’
যত্রতত্র কোরবানি: পরিবেশ বিপর্যয়ের আশঙ্কা
লন্ডনে ছেলে ও নাতি-নাততিদের সঙ্গে খালেদার ঈদ
একদিনে সড়কে ঝরলো ১১ প্রাণ
ঈদের দিনেও বাড়ি ফিরছেন অনেকে
ক্রিকেটারদের ঈদ শুভেচ্ছা
সিরাজগঞ্জে সড়কে ঝরলো ৩ প্রাণ
রাজধানীর বর্জ্য অপসারণে ‘২৪ ঘণ্টা’
গণভবনে ঈদের শুভেচ্ছা বিনিময় প্রধানমন্ত্রীর
আজ ত্যাগ শিক্ষার ঈদ
প্রস্তুত শোলাকিয়া
অনলাইনে ঈদের সদাই
ইমদাদুল হক,
ব্রেকিংনিউজ.কম.বিডি
প্রকাশিত : মঙ্গলবার, ২০ জুন ২০১৭, ১০:৪৯
অঅ-অ+
ঢাকা:  দৈনন্দিন কর্মব্যস্ততা ও যানজটের ভোগান্তি থেকে রেহাই পেতে প্রতিনিয়তই জনপ্রিয় হয়ে উঠছে ঘরে বসে অনলাইনে কেনাকাটা। নিত্যনতুন পণ্যের সমাহার, বিভিন্ন ছাড় ও উপহারের কমতি নেই ভার্চুয়াল এ বাজারে।
ঈদ উপলক্ষেও অনলাইন শপে রয়েছে বিপুল পণ্যের সমাহার। নারী ও শিশুদের পোশাক থেকে শুরু করে ঈদের সব সদাই এখন রয়েছে অনলাইনে। সেমাই থেকে শুরু করে টুপি-আতর পর্যন্ত এখন অনলাইনে ফেরি হচ্ছে। বিক্রি হচ্ছে ঈদ আয়োজনের নানা  তৈজসপত্র। আকর্ষণীয় অফারে ঈদের ছুটিতে বন্ধুদের নিয়ে ভ্রমণেরও সুবিধা মিলছে অনলাইনে। ঈদ উপলক্ষে কয়েকটি অনলাইন শপের আয়োজন পাঠকদের জন্য তুলে ধরা হলো।
আজকের ডিল
বিভিন্ন পার্বনে নান্দনিক সব আয়োজন নিয়ে দীর্ঘ ছয় বছর ধরে অনলাইনে যাপিত জীবনের প্রয়োজনীয় পণ্য ক্রেতাদের হাতের মুঠোয় পৌঁছে দিচ্ছে দেশীয় ই-কমার্স প্লাটফর্ম আজকের ডিল (https://ajkerdeal.com)। এই ই-কমার্স সাইটটি কেবল মূল্যবান্ধবই নয়; ভাষা বান্ধবও। বাংলা ও ইংরেজি উভয় ভাষায় রয়েছে পণ্যের বিবরণ। পণ্য সারিতে রয়েছে বিপুল সমাহার। ছেলে, মেয়ে ও বাচ্চাদের কেনাকাটা, ব্যাগ ও পার্স, গৃহস্থালী সামগ্রী, গহনা ও ঘড়ি, মোবাইল ও ট্যাব, গ্যাজেটস, জুতা-বেল্ট ও ওয়ালেট, কসমেটিক্স ও পারফিউমসহ ৩৩টি ক্যাটাগরিতে সাজানো হয়েছে বাহারি পণ্যের পসরা। আছে রমজান ও ঈদের পসরা নিয়ে বিশেষ আয়োজন। এখানে মিলছে হিজাব, ছাতা এবং রেইনকোর্টের মতো পণ্যও। মাত্র ৪৯০ টাকা থেকে শুরু করে ২,৫০০ টাকার মধ্যে দুই হাজারের বেশি শর্ট, সেমি লং, সিল্ক, সুতি, প্রিন্ডেড, কালারফুল পাঞ্জাবির কালেকশন রয়েছে এই ই-দোকানে। এখানে মিলবে ৭৩০ টাকা থেকে শুরু করে হাজার টাকার ফুলহাতা শার্ট। ১৯৯ টাকার ফ্যাশনেবল হিজাব। সাড়ে ১২ হাজারের মতো সালোয়ার কামিজের কালেকশন। দাম শুরু মাত্র ৫ হাজার ৫০০ টাকা থেকে। দুই হাজার টাকায় সেলাইবিহীন জর্জেট থ্রিপিস। আছে ডিজিটাল কোরআন শরীফ, জায়নামাজও। আর এসবই মোবাইল অ্যাপের মাধ্যমেও অর্ডার প্লেস করা যাচ্ছে খুব সহজে।
ঈদের আয়োজন নিয়ে আজকের ডিল প্রধান নির্বাহী ফাহিম মাশরুর বললেন, ‘নিরাপত্তা ও বিক্রয়োত্তর সেবার বিষয়টি মাথায় রেখে ক্রেতারা এখন ক্যাশ অন ডেলিভারির পাশাপাশি কার্ড ও বিকাশে মূল্য পরিশোধে স্বাচ্ছন্দ্যবোধ করতে শুরু করেছেন। ক্রেতাদের মধ্যে ৩০ শতাংশই এখন বিকাশ কিংবা কার্ডে মূল্য পরিশোধ করছেন। তাই তাদের স্বাচ্ছন্দ্যে কেনাকাটার সুযোগ করে দিতে আমরা বিকাশ’র মাধ্যমে মূল্য পরিশোধে ২০ শতাংশ ক্যাশ ব্যাক দিচ্ছি। রোজার দ্বিতীয় সপ্তাহ থেকে শুরু হয়েছে ৫০ শতাংশ ক্যাশ ব্যাক। এছাড়াও মাস্টার কার্ডের মাধ্যমে মূল্য পরিশোধে রয়েছে ১০ শতাংশ ক্যাশ ব্যাক।’
তিনি বলেন, ‘আমাদের পোর্টালটিতে ২ হাজার বিক্রেতা রয়েছেন। এখন গড় ক্রেতা ৫ লাখের মতো। আর ঈদ এলেই এই সংখ্যা দ্বিগুণ হয়ে যায়।অর্ডার প্লেসমেন্টের তিন দিনের মধ্যে ঢাকায় ক্রেতার হাতে পণ্য পৌঁছে দেয়া হয়। দেশে ডেলিভারি সিস্টেম ততটা আধুনিক না হওয়ায় ঢাকার বাইরে ডেলিভারি দিতে ৭দিন পর্যন্ত সময় নেই। তবে ঈদের দিন ও পরদিন ডেলিভারি বন্ধ থাকে। আর ঈদের ৪দিন আগে চাহিদা গ্রহণ বন্ধ করে দেয়া হয়।’
ফাহিম আরও জানান,‘ইতিমধ্যেই আমেরিকার জি-টক অনলাইনের মাধ্যমে আজকের ডিল থেকে আত্মীয় স্বজনের জন্য ঈদের উপহার পাঠাচ্ছেন প্রবাসী বাংলাদেশিরা।’
বাগদুম
আগদুম-বাগদুম ছড়ার মতো অনলাইন কেনাকাটায় ডিজিটাল কাব্য রচনা করে চলেছে বাগদুম (https://www.bagdoom.com)। তারুণ্যের লাইফ স্টাইলকে লক্ষ্য করে ঈদে নতুন সাজে সেজেছে এই ই-কমার্স সাইটটি। রোজার প্রথম সপ্তাহ থেকেই বিভিন্ন অফার নিয়ে চলছে সপ্তাহ ভিত্তিক বিক্রয় প্রণোদনা উৎসব। ঈদের প্রিয়জনের পছন্দের পণ্য কিনে নেয়ার সুযোগ করে দিতে চালু করেছে গিফট ভাউচার। ঈদ ফ্যাশন সপ্তাহে কেনাকাটায় ৪০ শতাংশ পর্যন্ত ছাড় দেয়া হচ্ছে। এর মধ্যে শাড়ি, প্যান্ট ৪০%, জুতা-স্যান্ডেলে ৩৯%, টি-শার্টে ৩৩%, পাঞ্জাবিতে ২৭% এবং সালোয়ার-কামিজে ২৫% পর্যন্ত ছাড় দেয়া হচ্ছে। একইভাবে মাত্র ৫৯৯ টাকা থেকে শুরু হয়েছে বাগদুমের ফুল শার্টের মূল্য। ঈদ আয়োজন উপলক্ষ্যে ১১ জুন থেকে মোবাইল সপ্তাহে ২০%, ১৮ জুন থেকে ফ্যাশন উইকে ৩০% এবং সামার কালেকশনে ৭৫% পর্যন্ত ছাড় দেয়া হচ্ছে। বাগদুম কর্তৃপক্ষ জানিয়েছে, বাগদুম-ব্র্যাক ব্যাংক ক্যাম্পেইনে তারা ৭০% পর্যন্ত ছাড় দিচ্ছেন। মাস্টারকার্ড ক্যাম্পেইনে ৪ হাজার টাকার সদাই করলে ৩০০টাকা, ৬,৫০০ টকার ওপর ক্রয় করলে ৫০০টাকা যেমনটা বোনাস দেয়া হচ্ছে তেমনি বাংলালিংক প্রিয়জনদের ও মাস্টারকার্ড গ্রাহকদের ১১% পর্যন্ত নগদ মূল্য ছাড় দেয়া হচ্ছে। আয়োজন নিয়ে বাগদুম সিইও কামরুন নাহার বললেন, ‘২০১১ সাল থেকে অনলাইনে কেনাকাটাকে স্বাচ্ছন্দ্যময় করতেই এখনই.ডট কমের মাধ্যমে আমরা ই-কমার্স দুনিয়ায় পদচারণা শুরু করি। এরপর হেলিকপ্টার রাইডসহ নানা অফার দিয়ে এবং ব্র্যান্ডের পণ্য সরবরাহের মাধ্যমে গ্রাহকের মন জয় করতে সমর্থ হই। কিন্তু আমাদেরকে নকল করায় আমরা বাধ্য হয়েই তারুণ্যের পছন্দকে মাথায় নিয়ে বাগদুমের যাত্রা শুরু করি। তবে আমাদের যারা কপি করেছিলো তারা কিন্তু শেষ পর্যন্ত টিকতে পারেনি। তলিয়ে গেছে। মৌলিকত্বের জয় হয়েছে। গ্রাহকের এই ভালোবাসাকে হৃদয়ে নিয়েই ঈদের আনন্দকে আরও রঙিন করতে এবার আমরা লাভ না রেখেই অফারগুলো ঘোষণা করেছি। আশা করছি গত বছরের চেয়ে এবার আমাদের বেচা-কেনা দ্বিগুণ ছাড়িয়ে যাবে।’
প্রিয়শপ
এবারের ঈদে প্রতিবারের মতো মাসব্যাপী ‘অনলাইন ঈদ শপিং ফেস্টিভাল’ এর আয়োজন করেছে প্রিয়শপ। ঈদ উপলক্ষে নানা অফারে সাজানো হয়েছে এই (http://www.priyoshop.com) ফেস্টিভাল। আপনার শপিং-এর একটি অংশ ব্যয় করা হবে গরীব শিশুদের ঈদের পোশাকে, ৫০০ টাকার উপরে শপিং করলেই নিশ্চিত ক্যাশ ভাউচার। থাকছে যেকোনও মূল্যের কেনাকাটায় প্রিয়জনসহ হেলিকপ্টারে উড়ার সুযোগ। এছাড়া বিভিন্ন পেমেন্ট মেথডে রয়েছে ছাড় ও ক্যাশব্যাক। এর মধ্যে বিকাশে পেমেন্টে ২০% ক্যাশব্যাক, এ্যামেক্স কার্ড পেমেন্টে ১০% ছাড়, মাস্টার কার্ড ব্যবহারকারীদের ১০% ছাড় এবং ইবিএল কার্ড ব্যবহারকারীরা পাচ্ছেন ৫% ডিসকাউন্ট। থ্রি-পিস, গজ কাপড়, শাড়ি, বাহারি পাঞ্জাবি, শার্ট, প্যান্ট, টি-শার্ট, পোলো টি-শার্ট, বাচ্চাদের ড্রেস, ইম্পোর্টেড জুয়েলারি, রোদ চশমা, ঘড়ি, চামড়ার বেল্ট, ওয়ালেট, ঘর সাজানোর সামগ্রী, ইলেকট্রনিকস ও প্রসাধনীসহ বাহারি সব পণ্যের পসরা নিয়ে সেজেছে প্রিয়শপ ডটকম। প্রায় প্রতিটি পণ্যেই রয়েছে ঈদের বিশেষ মূল্যছাড়। প্রিয়শপ ডটকমের প্রধান নির্বাহী কর্মকর্তা আশিকুল আলম খাঁন বলেন, ‘পৃথিবীর যেকোনও প্রান্ত হতে ঝামেলাহীন ঈদের কেনাকাটায় পছন্দের পণ্যটি ঘরে বসেই অর্ডার করার নির্ভরযোগ্য সমাধান দিতেই এই আয়োজন।’
তিনি আরও জানান, প্রিয়শপ ডটকমে অনলাইনে,  ফোনে এবং স্যোশাল মাধ্যমেও অর্ডার নেয়া হয় এবং সমগ্র বাংলাদেশে সর্বোচ্চ ৭২ ঘণ্টায় ডেলিভারি দেয়া হয়। ক্যাশ অন ডেলিভারি, বিকাশ, ভিসা/মাস্টার/এ্যামেক্স কার্ড, ব্যাংক ডিপোজিটের মাধ্যমে মূল্য পরিশোধের সুবিধা রয়েছে। এছাড়া অনলাইন পেমেন্ট সুবিধা থাকায় প্রবাসী বাংলাদেশিরাও প্রিয়জনের জন্য ঈদ শপিং করতে পারবে।
অথবা
রমনীদের সবচেয়ে পছন্দের পোশাক শাড়ি, পুরুষদের পাঞ্জাবি, তরুণদের পলো শার্টের বাহারি সংগ্রহ নিয়ে অনলাইনে ঈদ উৎসবের আয়োজন করেছে দেশি ব্র্যান্ডের পথিকৃত প্রাণ গ্রুপের সহযোগী ই-কমার্স প্রতিষ্ঠান অথবা.কম (https://www.othoba.com)। এখনে প্রদর্শিত চোষা সিল্ক, বেনারসি ও সুতির শাড়িগুলোর দাম শুরু হয়েছে ৬৭৫ টাকা থেকে। একইভাবে ঈদে পুরুষদের অন্যতম পোশাক পাঞ্জাবি’র দাম শুরু হয়েছে ৪৯০ টাকা থেকে। পোলো শার্টে দেয়া হচ্ছে ৩১ শতাংশ মূল্য ছাড়। অথবা’য় বিক্রির অপেক্ষায় থাকা পাঞ্জাবির রঙ ও নকশায় রয়েছে বৈচিত্র্য। আছে ৭টি রঙের বাহার। এর কোনোটি কালো, কোনটি আবার সাদা। ছোট-বড়-মাঝারি ছাড়াও  বিভিন্ন আকারে মিলছে হলুদ, লাল, নীল, গোলাপী ও বেগুনী রঙের পাঞ্জাবী। আর  পণ্যের মূল্য যদি বিকাশে পরিশোধ করা হয় তবে মিলবে আরও ২০ শতাংশ ছাড়। বাচ্চাদের খেলনা, বেল্ট, ওয়ালেট, বাই সাইকেলসহ সংসারের প্রয়োজনীয় ইলেকট্রনিক্স যন্ত্রও রয়েছে এই ই-কমার্স সাইটটিতে। ই-গিফট ভাউচারের মাধ্যমে ইচ্ছে মতো উপহার প্রাপ্তির সুযোগও রয়েছে এখানে। ঘড়ির কাটায় নিরবচ্ছিন্ন সেবা পেতে রয়েছে লাইভ চ্যাট সুবিধা।
দারাজ
ঈদে সর্বোচ্চ ৫৫% ছাড় দিচ্ছে ই-কমার্স প্লাটফর্ম দারাজ। এর মধ্যে ছেলেদের পোশাকে ৬০%, মেয়েদের ফ্যাশন পণ্যে ৩০%, জায়নামাজ, তসবিহ ও আতরে ১০% পর্যন্ত ছাড় দেয়া হয়েছে। পাশাপাশি জাকাতের শাড়ি ও লুঙ্গির পসরা রয়েছে এই অনলাইন (https://www.daraz.com.bd) ই-স্টোরে। ৩০০ টাকা থেকে শুরু করে হাজার টাকায় বিক্রি হচ্ছে এই জাকাতের কাপড়। ঈদের আগ পর্যন্ত সপ্তাহে ফ্লাশ সেল অফারে সর্বোচ্চ ছাড় দেয়া হয়। দারাজ বাংলাদেশের ব্যবস্থাপনা পরিচালক সৈয়দ মোস্তাহিদল হক বলেন, ‘ঈদ উপলক্ষে ৬ জুন থেকে আমরা  মোবাইল উইকে নামী ব্র্যান্ডের স্মার্টফোনে ৭০% পর্যন্ত ছাড় দিয়েছি। এরপরের সপ্তাহে ফ্যাশনে ৮০% এবং টিভি-এসিতে ৬৫% পর্যন্ত ছাড় দেয়া হয়েছে। আমরা আশা করছি এই অফার নিতে দারাজ থেকে ৫০% বিক্রি বাড়বে। প্রতিশ্রুতি রক্ষায় দারাজ থেকে অর্ডার করা পণ্য সরবরাহের ক্ষেত্রে আমরা আগেভাগেই একটি টাইম লাইন তৈরি করেছি। সে অনুযায়ী, ২০ জুনের পর ঢাকার বাইরে কোনো পণ্য ডেলিভারি করা হবে না। তবে ঢাকার ভেতরে ঈদের আগের দিন পর্যন্ত ডেলিভারি করা হবে। ঈদে দারাজ অনলাইন সাপোর্ট চালু থাকলেও অফলাইন কার্যক্রম তিন দিন বন্ধ থাকবে।’ মোস্তাহিদ আরও জানান, এই মুহূর্তে দারাজে বিভিন্ন ধরনের ১ লাখ ১০ হাজার পণ্য সরবরাহ করছে ১১শ সরবরাহকারী।
বিক্রয়
ঈদে ৮ জুন থেকে তিন দিনব্যাপি অনলাইন মেলায় বিভিন্ন পণ্যের উপর ৫% থেকে ৫৫% পর্যন্ত ছাড় দিচ্ছে বিক্রয়.কম। মেলায় বর্ষসেরা অ্যাপল, স্যামসাং, মাইক্রোসফট, আসুস ও ডেল ব্র্যান্ডের বিভিন্ন পণ্যের পাশাপাশি থাকছে মোটরবাইক, মোবাইলফোন, হোম ইলেক্ট্রনিকস, ল্যাপটপ, নোটবুক, ঘড়ি, টেলিভিশন, অ্যাপারেল, হেয়ার কেয়ার, পর্যটন ও ফ্যাশন আইটেমসহ অনেক বৈচিত্র্যময় পণ্য। মাত্র ১,০০০ টাকার পণ্য ক্রয়ে থাকছে নিশ্চিত উপহার এবং সৌভাগ্যবান তিনজন বিজয়ীকে দেয়া হবে বিমান হলিডেইজ এর সৌজন্যে কক্সবাজারে ‘ফ্রি কাপল ট্রিপ’।
কিকসা
ঈদে ইলেকট্রনিক্স গ্যাজেটে ৪৫ শতাংশ পর্যন্ত মূল্য ছাড় দিচ্ছে কিকসা.কম। এয়ার ফোন, মনোপড সেলফিস্টিক, ভিআর বক্স, চৌম্বকীয় প্রযুক্তির ডেটা ক্যাবল, উইন্ড কার মাউন্ট ইত্যাদি দারুণ কিছু গেজেট রয়েছে এই (http://kiksha.com) সাইটটিতে। এছাড়াও ১,৪০০ টাকা থেকে শুরু করে বিভিন্ন দামে পার্টি শাড়ি মিলছে ককসা থেকে। এরবাইরে পাঞ্জাবী, কুর্তী, টি শার্ট নিয়ে ওয়েবসাইটে নতুন একটি পেজ যোগ করা হচ্ছে। ই-পেমেন্টের পাশাপাশি এখান থেকে কেনা পণ্য অপছন্দ হলে ৭ দিনের মধ্যে তা ফেরত দেয়ার সুযোগও পাবেন ক্রেতা। আয়োজন নিয়ে কিকসা হেড অব মার্কেটিং মাজহারুল ইসলাম বললেন, ‘ঈদের দিনে সকালের নামাজ হোক, আর দুপুরের ফ্যামিলি লাঞ্চ হোক, কিংবা সন্ধ্যার গেট টুগেদারই হোক - সব ধরনের অকেশনের জন্যই এই পোর্টালে আছে মানানসই পাঞ্জাবী। বিকাশ, ভিসা ও মাস্টার কার্ডের মাধ্যমে দাম পরিশোধ করলে দেয়া হচ্ছে ২০% ক্যাশ ব্যাক দেয়া হচ্ছে। নিয়মিত ছাড়ের পাশাপাশি প্রতি লেনদেনে আরও অতিরিক্ত ২০% বা সর্বোচ্চ এক হাজার টাকা ছাড় দেয়া হচ্ছে।’
পিকাবু
ঈদে মাত্র ৯৯ টাকার মধ্যে পেনড্রাইভ, চার্জার, পাওয়ারব্যাংক, হেডফোন, লাইট, মাউস দিচ্ছে পিকাবু (https://www.pickaboo.com)। এছাড়াও ১৮ জুন পর্যন্ত চলমান মোবাইল মেলায় সর্বোচ্চ ৬৭% ছাড় দিয়েছে। আর এখন ক্লিয়ার সেলে ৩৫ শতাংশ পর্যন্ত ছাড় চলছে।
বিডিশপ
আতরের সমাহার রয়েছে বিডি শপ (bdshop.com) অনলাইনে। প্রায় অর্ধশত ক্যাটাগরির আতরের দাম ৫০০ টাকা থেকে শুরু করে হাজারের উপরে। বিকাশে মূল্য পরিশোধে দেয়া হচ্ছে ২০ শতাংশ ক্যাশ ব্যাক সুযোগ।
ব্রেকিংনিউজ/ইহক/এনএআর
তথ্য প্রযুক্তি
‘বিরাট হাট’ বিজয়ীদের পুরস্কৃত করলো বিক্রয়.কম
অনশন ভাঙল এরিকসনের কর্মীরা
মোবাইলের ব্যাটারি ভালো রাখতে করণীয়!
অনশনে এরিকসনের ২ কর্মী অসুস্থ
ফের বাবা হলেন জোকারবার্গ
১০ কোটি টাকার ত্রাণ বিতরণ করছে গ্রামীণফোন
ফের কর্মবিরতিতে এরিকসন কর্মীরা
অনলাইনে বাড়ি ফেরার লঞ্চ টিকেট
বাংলাদেশে ফেলুদা
অনলাইনে গরুর হাটে
অনলাইনে চালু হলো কপিরাইট নিবন্ধন
দেশে হ্যাকারদের জন্য প্ল্যাটফর্ম তৈরি করছে বিটলস
কর্মী অসন্তোষ মিটাতে সময় পেল এরিকসন
আজ সূর্যগ্রহণ, বাংলাদেশে কী দেখা যাবে?
গুলশান অফিসে অবরুদ্ধ এরিকসন কর্তারা
ঈদ প্রণোদনায় জোট বাঁধল বিক্রয়-মিনিস্টার
রপ্তানিতে ১০ শতাংশ সহায়তা পাচ্ছে তথ্যপ্রযুক্তি খাত
অচল হয়ে পড়েছে শাওমির ১ টাকায় স্মার্টফোনের অফার
মাত্র ১ টাকায় স্মার্টফোন!
অ্যাসোসিও অ্যাওয়ার্ড জিতলো বাংলাদেশের ৪ প্রতিষ্ঠান
সর্বশেষ খবর
ঈদের দিনেও টাইগারদের অনুশীলন
ছেলের জামা আনতে গিয়ে লাশ হলো রোহিঙ্গা দম্পতি
আনন্দ এবং বেদনার কাহিনী
তামিমের বাসায় টাইগারদের ঈদ
ঈদের দিনেও ডিউটি, মুখের হাসিতে অপূর্ণতা
কন্যা সন্তানের মা হলেন টেনিসের কৃষ্ণকলি
পরীমনির দুই গরু
মুক্তামণিকে ঈদ শুভেচ্ছা মুশফিকের
নেই নজরদারি, রোহিঙ্গারা ঢুকছে অবাধে
ঈদের দিনে তরুণীকে গণধর্ষণ!
সর্বাধিক পঠিত
‘মেয়েরা যে কোনও সময় প্রেগন্যান্ট হয়ে পড়ে, আমারও ভয় ছিল’
ক্রিকেটারদের ঈদ শুভেচ্ছা
আকাশ সীমা লঙ্ঘন করায় মিয়ানমারকে কড়া প্রতিবাদ ঢাকার
মুখমণ্ডল ছাড়াই নয় বছর ধরে দিব্যি বেঁচে আছে এই শিশু
অজিরা চায় সিরিজে সমতা, টাইগাররা চায় বাংলাওয়াশ
একদিনে সড়কে ঝরলো ১১ প্রাণ
ঈদের দিনে তরুণীকে গণধর্ষণ!
গণভবনে ঈদের শুভেচ্ছা বিনিময় প্রধানমন্ত্রীর
অপুর রান্না করা 'গরুর পায়া' শাকিবের পছন্দ
ঈদ জামাতে নাসির-মুমিনুলদের সাথে খাজা ও আলিম দার
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
দুর্ঘটনা
জেলার খবর
প্রকাশক ও সম্পাদক: মো: মাইনুল ইসলাম
শারাকা ম্যাক, ২এইচ-প্রথম তলা,
৩/১-৩/২ বিজয়নগর, ঢাকা- ১০০০
ফোন: ৯৩৪৮৭৭৪-৫, ফ্যাক্স: ৮৩৯১৫২৪
বার্তাকক্ষ: +৮৮০ ১৬৭৮ ০৪০২৩৮, +৮৮০ ২৮৩৯ ১৫২৫
ই-মেইল:
news@breakingnews.com.bd,
bnbd.reporter@gmail.com,
bnbdcountry@gmail.com
Copyright © 2017 All rights reserved